pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สาธิต มอบนโยบายกรมการแพทย์ใช้เทคโนโลยีเพิ่มความแม่นยำตรวจรักษา ประชาชนเข้าถึงบริการ
วันอังคารที่ 22 ตุลาคม 2562
สาธิต มอบนโยบายกรมการแพทย์ใช้เทคโนโลยีเพิ่มความแม่นยําตรวจรักษา ประชาชนเข้าถึงบริการ
กระทรวงสาธารณสุข ให้โรงพยาบาลในสังกัดกรมการแพทย์เร่งใช้เทคโนโลยีเพิ่มความแม่นยําในการตรวจและรักษาโรค เพื่อประชาชนเข้าถึงบริการแพทย์เฉพาะทางสะดวกใกล้บ้าน สร้างความรอบรู้ด้านสุขภาพประชาชนทุกกลุ่มวัย ป้องกันการเจ็บป่วย
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ปาฐกถาพิเศษ “ทิศทางการขับเคลื่อนกรมการแพทย์เพื่อสุขภาพของคนไทย” ในพิธีเปิดการสัมมนานโยบายและทิศทางการดําเนินงานกรมการแพทย์ ปีงบประมาณ พ.ศ.2563 ว่า กระทรวงสาธารณสุขมีนโยบายมุ่งเน้นการ “ลดรายจ่าย เพิ่มรายได้ ร่างกายแข็งแรง ทําให้เศรษฐกิจประเทศแข็งแรง” นําเทคโนโลยีมาใช้ในการพัฒนาระบบบริการ และระบบสุขภาพทางไกลเพื่ออํานวยความสะดวกประชาชนให้ได้รับบริการอย่างไร้รอยต่อ ลดความแออัดการรอคอย ในโรงพยาบาลในสังกัดกรมการแพทย์ 32 แห่ง เช่น การนําปัญญาประดิษฐ์ (Artificial Intelligent : AI) มาช่วยเพิ่มความแม่นยําในการวินิจฉัยและรักษาโรค ขณะนี้โรงพยาบาลราชวิถีได้นํา ระบบ AI มาใช้ในการคัดกรองผู้ป่วยเบาหวานเข้าจอประสาทตา พบว่าได้ผลแม่นยําสูงส่งผลดีต่อการรักษาผู้ป่วย นอกจากนี้ ยังมีการให้บริการสุขภาพทางไกล (Telehealth Co-creation) กับโรงพยาบาลส่งเสริมสุขภาพตําบลสามารถปรึกษาทางไกลผ่านระบบวิดีโอกับแพทย์เฉพาะทางที่โรงพยาบาลศูนย์ มีระบบฐานข้อมูลสุขภาพผู้ป่วย ระบบนัดหมาย ประชาชนพื้นที่ห่างไกลได้รับบริการทางการแพทย์เฉพาะทางอย่างเท่าเทียม ลดภาระการเดินทาง และลดแออัดในโรงพยาบาล
“ผมพร้อมสนับสนุนให้กรมการแพทย์ใช้เทคโนโลยีมาช่วยเพิ่มความแม่นยําในการวินิจฉัยและรักษาโรค และพัฒนาระบบบริการให้ประชาชนเข้าถึงการรักษา อํานวยความสะดวกในการรับบริการ เนื่องจากเป็นประโยชน์กับพี่น้องประชาชนจริงๆ” ดร.สาธิตกล่าว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์มีความเชี่ยวชาญสูง
ในการรักษาโรคที่ยุ่งยากซับซ้อนจึงมีภารกิจสําคัญ คือ การจัดการโรคหลอดเลือดสมอง และโรคกล้ามเนื้อหัวใจขาดเลือดเฉียบพลัน ที่เป็นสาเหตุการป่วยและเสียชีวิต 2 อันดับแรกของผู้ป่วยโรคไม่ติดต่อ ตามแผนยุทธศาสตร์กระทรวงสาธารณสุข นอกจากนี้ ได้มีการถ่ายทอดองค์ความรู้เทคโนโลยีทางการแพทย์ที่สมคุณค่า และเสริมสร้างการมีส่วนร่วมทางวิชาการและบริการทางการแพทย์ในทุกภาคส่วนเพื่อการพัฒนาการแพทย์ของประเทศสู่มาตรฐานสากลอาทิ การพัฒนาทีม Thailand EMT ที่ผ่านการรับรองตามมาตรฐานขององค์การอนามัยโลกเป็นประเทศแรกในภูมิภาคเอเชียตะวันออกเฉียงใต้และอาเซียน เป็นลําดับที่ 26 ของโลก การพัฒนาคุณภาพชีวิตตามกลุ่มวัย การนํากัญชามาใช้ทางการแพทย์
ในปีงบประมาณ 2563 มุ่งเน้นให้ประชาชนได้รับการดูแลสุขภาพแบบครบวงจรอย่างไรร้อยต่อ ลดความแออัดและการรอคอยในโรงพยาบาล โดยเน้นการวิจัยและประเมินเทคโนโลยีทางการแพทย์ การสร้างความรอบรู้ด้านสุขภาวะเพื่อการป้องกันและควบคุมปัจจัยเสี่ยงให้กับประชาชน สนับสนุนการดําเนินงานตามแผนป้องกันและแก้ไขปัญหายาเสพติด การเสริมสร้างองค์ความรู้ทางวิชาการและบริการแก่บุคลากรและหน่วยงานที่เกี่ยวข้องกับการสร้างเสริมพัฒนาการเด็ก ระบบการดูแลสุขภาพผู้สูงอายุและการส่งเสริมการใช้เทคโนโลยีและนวัตกรรมทางการแพทย์เพื่อเพิ่มศักยภาพการบริการ เช่น แอปพลิเคชันระบบคิว ระบบปรึกษาทางไกล การแพทย์แม่นยํา เป็นต้น
************************* 22 ตุลาคม 2562
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 13 - 19 กรกฎาคม 2561 พบการกระทำผิด จำนวน 591 คดี คิดเป็นเงินค่าปรับ 8.18 ล้านบาท
วันศุกร์ที่ 20 กรกฎาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 13 - 19 กรกฎาคม 2561 พบการกระทําผิด จํานวน 591 คดี คิดเป็นเงินค่าปรับ 8.18 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 13 - 19 กรกฎาคม 2561) พบว่ามีการกระทําผิด จํานวน 591 คดี คิดเป็นเงินค่าปรับ 8.18 ล้านบาท โดยแยกเป็น - สุรา จํานวน 358 คดี คิดเป็นเงินค่าปรับ 3.43 ล้านบาท
- ยาสูบ จํานวน 141 คดี คิดเป็นเงินค่าปรับ 3.16 ล้านบาท
- ไพ่ จํานวน 15 คดี คิดเป็นเงินค่าปรับ 0.24 ล้านบาท
- น้ํามันและผลิตภัณฑ์น้ํามัน จํานวน 37 คดี คิดเป็นเงินค่าปรับ 0.52 ล้านบาท
- รถจักรยานยนต์ จํานวน 21 คดี คิดเป็นเงินค่าปรับ จํานวน 0.27 ล้านบาท
- สินค้าอื่น ๆ จํานวน 19 คดี รวมเป็นเงินค่าปรับ 0.55 ล้านบาท
โดยมีของกลางแยกเป็นน้ําสุรา จํานวน 2,918.575 ลิตร ยาสูบ จํานวน 4,200 ซอง ไพ่ จํานวน 971 สํารับ น้ํามันและผลิตภัณฑ์น้ํามัน จํานวน 11,015 ลิตร และรถจักรยานยนต์ จํานวน 22 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-​สธ.พร้อมฉีดวัคซีนป้องกันไข้หวัดใหญ่ 3 .5 ล้านโด๊ส ให้กลุ่มเสี่ยงฟรี ที่รพ.ของรัฐเริ่ม 1 มิ.ย.
วันอาทิตย์ที่ 28 พฤษภาคม 2560
​สธ.พร้อมฉีดวัคซีนป้องกันไข้หวัดใหญ่ 3 .5 ล้านโด๊ส ให้กลุ่มเสี่ยงฟรี ที่รพ.ของรัฐเริ่ม 1 มิ.ย.
กระทรวงสาธารณสุขให้บริการฉีดวัคซีนป้องกันไข้หวัดใหญ่ 3 สายพันธุ์ แก่ บุคลากรทางการแพทย์ที่ดูแลผู้ป่วย และประชาชนกลุ่มเสี่ยง 3.5 ล้านโด๊ส ที่สถานพยาบาลของรัฐใกล้บ้านฟรี 1 มิถุนายน - 31สิงหาคม2560
กระทรวงสาธารณสุขให้บริการฉีดวัคซีนป้องกันไข้หวัดใหญ่ 3 สายพันธุ์ แก่ บุคลากรทางการแพทย์ที่ดูแลผู้ป่วย และประชาชนกลุ่มเสี่ยง 3.5 ล้านโด๊ส ที่สถานพยาบาลของรัฐใกล้บ้านฟรี 1 มิถุนายน - 31สิงหาคม2560
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์เกี่ยวกับความคืบหน้ามาตรการป้องกันโรคไข้หวัดใหญ่ ว่า โรคไข้หวัดใหญ่เกิดได้ประปรายตลอดทั้งปี โดยจะพบมากขึ้นในช่วงฤดูฝน และฤดูหนาว ไวรัสไข้หวัดใหญ่เป็นสาเหตุที่สําคัญของการติดเชื้อระบบทางเดินหายใจแบบเฉียบพลัน ทั้งนี้เชื้อไวรัสมีการเปลี่ยนแปลงในแต่ละปี จากสถานการณ์ล่าสุด ตั้งแต่วันที่1มกราคม– 1พฤษภาคม 2560 พบผู้ป่วย22,117ราย เสียชีวิต2ราย เพื่อลดความรุนแรงของโรค การให้วัคซีนป้องกันไข้หวัดใหญ่ เป็นมาตรการสําคัญที่จะช่วยลดอัตราการป่วยและเสียชีวิตจากโรคไข้หวัดใหญ่ ดังนั้น จึงต้องมีการฉีดวัคซีนทุกปี
ในปีนี้กระทรวงสาธารณสุขได้รณรงค์ฉีดวัคซีนป้องกันโรคไข้หวัดใหญ่ตามฤดูกาล จํานวน3ล้าน 5 แสนโด๊ส ให้กลุ่มเสี่ยง ได้แก่ บุคลากรทางการแพทย์และสาธารณสุข 4 แสนโด๊ส และประชาชนกลุ่มเสี่ยง 3 ล้าน 1 แสนโด๊ส ประกอบด้วย 1.หญิงตั้งครรภ์ อายุครรภ์4เดือนขึ้นไป 2.เด็กอายุ 6 เดือน ถึง 2 ปี 3.ผู้มีโรคเรื้อรัง คือ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัด และเบาหวาน4.บุคคลที่มีอายุ 65 ปีขึ้นไป 5.ผู้มีน้ําหนักตัว มากกว่า 100 กิโลกรัม 6.ผู้พิการทางสมองที่ช่วยเหลือตนเองไม่ได้ 7.ผู้ป่วยโรคธาลัสซีเมีย8.ผู้ที่มีภูมิคุ้มกันบกพร่อง(รวมผู้ติดเชื้อHIVที่มีอาการ)โดยจะเริ่มให้บริการ ตั้งแต่วันที่1มิถุนายน - 31สิงหาคม 2560 สามารถเข้ารับการฉีดวัคซีนได้ที่สถานพยาบาลของรัฐใกล้บ้านฟรี โดยวัคซีนที่ฉีดให้ครั้งนี้ ประกอบด้วย 3 สายพันธุ์ คือ สายพันธุ์A Michigan(H1N1) สายพันธุ์A Hong Kong (H3N2)และสายพันธุ์B Brisbane(ออสเตรเลีย)
การเตรียมตัวฉีดวัคซีนไข้หวัดใหญ่นั้น ก่อนฉีดวัคซีน ควรพักผ่อนให้เพียงพอ สุขภาพโดยรวมสามรถปฏิบัติงานได้ปกติ ไม่ป่วยหรือมีอาการไข้ก่อนรับการฉีดวัคซีน นอกจากนี้ผู้ที่ไม่แนะนําให้ฉีดวัคซีนไข้หวัดใหญ่ ได้แก่ เด็กอายุน้อยกว่า 6 เดือน ผู้ที่มีประวัติแพ้ไข่ไก่อย่างรุนแรง มีประวัติเคยแพ้วัคซีนไข้หวัดใหญ่อย่างรุนแรง โดยทั่วไปอาการข้างเคียงพบได้น้อย ส่วนใหญ่เป็นอาการเฉพาะที่ เช่น บวม แดง ตรงบริเวณที่ฉีดวัคซีน ปวดเมื่อยกล้ามเนื้อ หรือมีไข้ต่ําๆอาการที่เกิดขึ้นมักหายได้เองภายใน 1-3 วัน การดูแลรักษาอาการข้างเคียง หากปวด บวมบริเวณที่ฉีดให้ประคบด้วยผ้าเย็น หากมีไข้ให้รับประทานยาลดไข้ เช่น พาราเซตามอล ในขนาดที่เหมาะสม หากมีอาการรุนแรง หรือเป็นมาก ควรปรึกษาแพทย์ทันที และแจ้งอาการให้ทราบโดยละเอียด สามารถสอบถามข้อมูลเพิ่มเติมได้ที่ สายด่วนกรมควบคุมโรค โทร 1422 หรือ สํานักโรคติดต่อทั่วไป โทร 02-590-3183
รัฐบาลไทย-ข่าวทำเนียบรัฐบาล-สตช. ชี้แจงปัญหาการขายน้ำมันผิดกฎหมาย ในพื้นที่ อ.สะเดา จ.สงขลา
วันเสาร์ที่ 26 พฤษภาคม 2561
สตช. ชี้แจงปัญหาการขายน้ํามันผิดกฎหมาย ในพื้นที่ อ.สะเดา จ.สงขลา
โฆษก สตช. ชี้แจงปัญหาการขายน้ํามันผิดกฎหมาย ในพื้นที่ อ.สะเดา จ.สงขลา
วันที่ 20 พฤษภาคม พ.ศ. 2561 พลตํารวจเอก วิระชัย ทรงเมตตา รองผู้บัญชาการตํารวจแห่งชาติ/โฆษกสํานักงานตํารวจแห่งชาติ ชี้แจงประเด็นปัญหาการขายน้ํามันผิดกฎหมายในพื้นที่ อ.สะเดา จ.สงขลา ว่า ปัญหาการลักลอบค้าน้ํามันเถื่อนในพื้นที่จังหวัดสงขลานั้น ที่ผ่านมาเจ้าหน้าที่ทุกหน่วยงานที่เกี่ยวข้องในพื้นที่ได้ร่วมกันออกปราบปรามอยู่ทุกระยะ โดยในช่วงเดือนพฤษภาคมที่ผ่านมา เจ้าหน้าที่ตํารวจ สภ.สะเดา เจ้าหน้าที่ตํารวจกองบังคับการตํารวจภูธรจังหวัดสงขลา ร่วมกับสํานักงานสรรพสามิตภาค 9 เจ้าหน้าที่ทหาร มทบ.42 เข้าตรวจสอบในพื้นที่อําเภอสะเดาที่มีการลักลอบจําหน่ายน้ํามันเถื่อน และกวาดล้างจับกุมมาได้ 5 ที่หมาย รวมของกลางน้ํามันเถื่อนหลายร้อยลิตร และยังได้ใช้อํานาจตาม พรบ.ภาษีสรรพสามิต พ.ศ.2560 ในการเข้าตรวจสอบจับกุมผู้ต้องหาที่แสดงตนเป็นเจ้าของปั๊มน้ํามันในพื้นที่ ได้ผู้ต้องหาจํานวน 2 ราย คือนายวุฒิชัย วงษ์อัยรา อายุ 22 ปี และนายศักดิ์สิทธ์ วงษ์สวัสดิ์ อายุ 20 จากนั้นจึงได้นําส่งเพื่อดําเนินคดี แต่เนื่องจากปัญหาดังกล่าว ส่วนใหญ่กระทําโดยผู้ค้าปลีกรายย่อยซึ่งใช้อุปกรณ์แบบแสวงเครื่องที่มีต้นทุนต่ําในการเปิดจุดบริการ ทําให้ถึงแม้ถูกดําเนินคดีและยึดอุปกรณ์ต่าง ๆ ไปแล้ว แต่ก็ยังสามารถกลับมาตั้งจุดจําหน่ายได้ใหม่เมื่อใดก็ตามที่สบโอกาส จึงได้กําชับให้ตํารวจภูธรจังหวัดสงขลา พื้นที่รับผิดชอบ เชิญหน่วยงานต่าง ๆ ที่เกี่ยวข้อง ร่วมประชุมหารือ เพื่อร่วมกันวางแผนเชิงนโยบายในการปราบปรามการลักลอบค้าน้ํามันเถื่อนในพื้นที่อย่างยั่งยืน อีกทั้งให้สนธิกําลังร่วมกับหน่วยงานที่เกี่ยวข้องเพื่ออกกวาดล้างจุดค้าน้ํามันเถื่อนอย่างต่อเนื่อง นอกจากนั้น ยังเน้นย้ําให้ส่งเสริมด้านของการรณรงค์และประชาสัมพันธ์ให้ประชาชนในพื้นที่ได้ทราบ ถึงอันตรายอันอาจเกิดขึ้นจากการใช้บริการสถานีน้ํามันที่ไม่ได้มาตรฐานและผลกระทบในเรื่องของการจัดเก็บภาษีซึ่งเป็นรายได้ของรัฐที่ใช้ในการพัฒนาคุณภาพชีวิตของประชาชนในภาพรวมอีกด้วย
นอกจากนั้น ยังให้ข้อมูลประชาสัมพันธ์เกี่ยวกับข้อกฎหมายของการค้าน้ํามันเถื่อน ว่าการจําหน่ายน้ํามันที่ยังไม่ได้ทําการเสียภาษีสรรพสามิตเป็นการกระทําที่มีความผิดตามกฎหมาย ไม่ว่าจะเป็นน้ํามันเบนซิน ดีเซล หรือน้ํามันประเภทต่าง ๆ ทั้งนี้ หากประชาชนต้องการที่จะประกอบธุรกิจการค้าขายน้ํามันเชื้อเพลิง ก็ให้ทําการชําระภาษีสรรพสามิต และดําเนินการตามขั้นตอนต่าง ๆ ให้ถูกต้องตามกฎหมาย และกฎระเบียบที่ทางการกําหนดเสียก่อน และให้ตํารวจภูธรจังหวัดสงขลา รายงานผลให้ทราบมายังสํานักงานตํารวจแห่งชาติอย่างเป็นรูปธรรมทุกระยะ
---------------------------
รัฐบาลไทย-ข่าวทำเนียบรัฐบาล-รมว.กษ. ย้ำใช้กลไกผ่านผู้ตรวจราชการกระทรวงฯ ติดตามโครงการสานพลังประชารัฐ
วันศุกร์ที่ 14 ธันวาคม 2561
รมว.กษ. ย้ําใช้กลไกผ่านผู้ตรวจราชการกระทรวงฯ ติดตามโครงการสานพลังประชารัฐ
รมว.กษ. ย้ําใช้กลไกผ่านผู้ตรวจราชการกระทรวงฯ ติดตามโครงการสานพลังประชารัฐเพื่อสนับสนุนการปลูกข้าวโพดหลังฤดูทํานาและโครงการส่งเสริมการใช้ยางพาราของหน่วยงานภาครัฐในพื้นที่
นายกฤษฎา บุญราช รัฐมนตรีว่าการกระทรวงเกษตรและสหกรณ์ กล่าวภายหลังเป็นประธานการประชุมผู้บริหารระดับสูงกระทรวงเกษตรและสหกรณ์ ว่า ได้สั่งการให้ผู้ตรวจราชการกระทรวงเกษตรและสหกรณ์ ติดตามจํานวนผู้เข้าร่วมโครงการสานพลังประชารัฐเพื่อสนับสนุนการปลูกข้าวโพดหลังฤดูทํานาโครงการปลูกข้าวโพดหลังนาในพื้นที่ โดยสอบถามสถานการณ์กับเกษตรและสหกรณ์จังหวัด โดยเฉพาะอย่างยิ่งข้อมูลเกี่ยวกับจํานวนเกษตรกรที่แจ้งความประสงค์เข้าร่วมโครงการฯ และจํานวนผู้เข้าร่วมโครงการฯ โดยพยายามเร่งรัดให้มีผู้เข้าร่วมโครงการฯ ตามเป้าหมายที่กําหนดไว้ ภายในวันที่ 31 ธันวาคม 2561 และเข้าพบหารือกับผู้ว่าราชการจังหวัด โดยขอให้ผู้ว่าฯ กําชับนายอําเภอในการขับเคลื่อนโครงการ และให้ผู้ตรวจราชการกลับมารายงานผลการตรวจติดตามโครงการฯ ต่อปลัดกระทรวงเกษตรและสหกรณ์ อีกทั้งให้ประชุมทําความเข้าใจโครงการสานพลังประชารัฐเพื่อสนับสนุนการปลูกข้าวโพดหลังฤดูทํานากับเกษตรอําเภอและเกษตรตําบลเพื่อให้เจ้าหน้าที่ของรัฐดังกล่าวชี้แจงทําความเข้าใจกับเกษตรกรในพื้นที่ ตลอดจนตรวจสอบจุดรับซื้อข้าวโพดว่ามีครบหรือไม่ และมีบริษัทอะไรบ้างที่รับซื้อข้าวโพดในพื้นที่หากมีปัญหาติดขัดให้ผู้ตรวจประสานแจ้งอธิบดีที่เกี่ยวข้องเพื่อขอคําตอบในทันที
สําหรับการติดตามโครงการส่งเสริมการใช้ยางพาราของหน่วยงานภาครัฐในพื้นที่ ให้ผู้ตรวจราชการฯ ลงพื้นที่พบปะหารือกับเกษตรและสหกรณ์จังหวัดและ ผอ.กยท.จังหวัดเกี่ยวกับโครงการส่งเสริมการใช้ยางพาราของหน่วยงานภาครัฐสอบถามถึงการหารือกับผู้ว่าราชการจังหวัดและท้องถิ่นจังหวัดว่าดําเนินการไปแล้วหรือไม่ และจังหวัดเริ่มก่อสร้างถนนพาราซอยด์ซีเมนต์ (Para Soil Cement) มีความคืบหน้าถึงไหนแล้ว ทั้งนี้ จะมีการส่งคู่มือการก่อสร้างถนนพาราซอยด์ซีเมนต์ (Para Soil Cement) ไปยังสํานักงานเกษตรและสหกรณ์จังหวัดทั่วประเทศ เพื่อนําเรียนผู้ว่าราชการจังหวัดและส่งต่อไปยังองค์กรท้องถิ่นจังหวัด ประกอบกับให้จัดตั้งสํานักงานสนับสนุนการใช้ยางในภาครัฐขึ้น และให้ผู้ตรวจราชการฯ ติดตามการประชุม คณะอนุกรรมการพัฒนาการเกษตรและสหกรณ์ระดับจังหวัด (อ.พ.ก.) ซึ่งควรมีการประชุมอย่างน้อยเดือนละครั้ง รวมทั้งเฝ้ารับเสด็จพระบรมวงศานุวงศ์และองคมนตรีในเขตพื้นที่ของผู้ตรวจราชการฯ พร้อมกราบบังคมทูลถวายรายงานด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-วราวุธ ลงพื้นที่ตรวจอช.หาดวนกร
วันอังคารที่ 7 กรกฎาคม 2563
วราวุธ ลงพื้นที่ตรวจอช.หาดวนกร
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจติดตามสถานการณ์ทรัพยากรธรรมชาติและสิ่งแวดล้อม ตรวจเยี่ยมการปฏิบัติงานของเจ้าหน้าที่ในการคัดกรองนักท่องเที่ยวตามมาตรการป้องกันการแพร่ระบาดของโรคติดเชื้อไวรัสโคโรนา 201
วราวุธ ลงพื้นที่ตรวจอช.หาดวนกร
วันที่ 6 ก.ค. 63 เวลา 8.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจติดตามสถานการณ์ทรัพยากรธรรมชาติและสิ่งแวดล้อม ตรวจเยี่ยมการปฏิบัติงานของเจ้าหน้าที่ในการคัดกรองนักท่องเที่ยวตามมาตรการป้องกันการแพร่ระบาดของโรคติดเชื้อไวรัสโคโรนา 2019 (Covid-19) ชมสาธิตการช่วยเหลือนักท่องเที่ยวจากเจ้าหน้าที่อุทยาน พร้อมรับฟังบรรยายสรุปผลการดําเนินงานและมอบนโยบายให้กับอุทยานแห่งชาติหาดวนกร รวมถึงลงพื้นที่รณรงค์การลดใช้ถุงพลาสติก และพูดคุยรับฟังความคิดเห็นของประชาชน เพื่อนํามาปรับปรุงและอํานวยความสะดวกในการท่องเที่ยวอุทยานฯ โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม ณ อุทยานแห่งชาติหาดวนกร จังหวัดประจวบคีรีขันธ์
นายวราวุธ ศิลปอาชา กล่าวว่า ทรัพยากรทางทะเล และระบบนิเวศต่างๆ ทุกอย่างล้วนใช้เวลานานกว่าจะเกิดขึ้น ดังนั้น การปฏิบัติงานที่ดีไม่ควรแก้ไขปัญหาที่ปลายเหตุ แต่ควรมีแนวทางการป้องกันปัญหาก่อนที่จะสูญเสียไป จึงขอให้ความสําคัญในการลาดตระเวนใต้ทะเล เพื่อตรวจสอบและดูแลรักษาทรัพยากรทางทะเลให้คงอยู่ถึงคนรุ่นหลัง สําหรับเรื่องการเข้าพักของนักท่องเที่ยว ได้ให้แนวทางในการบริหารจัดการบ้านพักอุทยานตามหลักอารยสถาปัตย์ และขอให้เจ้าหน้าที่เพิ่มการตรวจสอบความเรียบร้อยในการเข้าพัก ทั้งบ้านพักและลานกางเต้นท์ รณรงค์ให้ประชาชนช่วยกันดูแลรักษาความสะอาดในเขตอุทยาน ทั้งนี้ ได้กล่าวทิ้งท้ายว่า อุทยานแต่ละแห่งจะพัฒนาไปในทางที่ดีได้ ขึ้นอยู่กับเจ้าหน้าที่ผู้ปฏิบัติงานทุกคน ถึงความใส่ใจรายละเอียดในการดูแลอํานวยความสะดวกและการให้บริการแก่ประชาชน การสอบถามความคิดเห็นเพื่อเป็นแนวทางในการปรับปรุงการทํางาน ส่งผลให้เกิดความประทับใจที่ดีในการท่องเที่ยวอุทยานแห่งชาติต่อไป
รัฐบาลไทย-ข่าวทำเนียบรัฐบาล-รมว.ศธ.ย้ำไม่ปิดเทอม ต.ค.63 และ เม.ย.64 ให้เรียนครบหลักสูตรหลังเลื่อนยาวกว่า 2 เดือน พร้อมเตรียมทักษะการสอนออนไลน์ [กระทรวงศึกษาธิการ]
วันพุธที่ 8 เมษายน 2563
รมว.ศธ.ย้ําไม่ปิดเทอม ต.ค.63 และ เม.ย.64 ให้เรียนครบหลักสูตรหลังเลื่อนยาวกว่า 2 เดือน พร้อมเตรียมทักษะการสอนออนไลน์ [กระทรวงศึกษาธิการ]
รมว.ศธ.ย้ําไม่ปิดเทอม ต.ค.63 และ เม.ย.64 ให้เรียนครบหลักสูตรหลังเลื่อนยาวกว่า 2 เดือน พร้อมเตรียมทักษะการสอนออนไลน์ให้ครู
Post author
(7 เมษายน 2563) นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เปิดเผยว่า จากการที่คณะรัฐมนตรีมีมติรับทราบการให้สถานศึกษาของกระทรวงศึกษาธิการเลื่อนการเปิดภาคเรียนที่หนึ่ง ปีการศึกษา 2563 จากวันที่ 16 พฤษภาคม 2563 เป็นวันที่ 1 กรกฎาคม 2563นั้น
การเลื่อนเปิดเทอมครั้งนี้ เพื่อความปลอดภัย ช่วยป้องกันการแพร่ระบาดของโรคโควิด-19 ไม่ให้ส่งผลกระทบต่อกลุ่มนักเรียน นักศึกษา ผู้เรียน ครู ผู้สอน และบุคลากรทางการศึกษา เป็นการเตรียมความพร้อมในการเรียนการสอนออนไลน์ และต้องการกําหนดวันเปิดเรียนที่แน่นอน ไม่ว่าจะมีวัคซีนหรือไม่มีวัคซีนป้องกันเชื้อไวรัสโควิด-19 ก็ตาม แต่หากมีวัคซีนป้องกันได้ ก็จะเปิดเรียนในห้องเรียนตามปกติ
ทั้งนี้ การจัดการเรียนการสอนในปีการศึกษา 2563 จะไม่มีการปิดภาคเรียนที่ 1 ในเดือนตุลาคม 2563 และเดือนเมษายน 2564 เนื่องจากมีการเลื่อนเปิดภาคเรียนที่ล่าช้าไปกว่า 2 เดือนแล้ว ดังนั้นจะต้องมีการจัดการเรียนการสอนให้ครบตามหลักสูตร
ส่วนการรับสมัครนักเรียนชั้น ม.1 และ ม.4 จะเริ่มดําเนินการรับสมัครผ่านระบบออนไลน์ในเดือนพฤษภาคม 2563 โดย ศธ.จะมีการตรวจสอบรายชื่อเพื่อป้องกันการซ้ําซ้อนเมื่อมีความพร้อมก็จะเปิดสอบพร้อมกันทั่วประเทศ แต่หากช่วงนั้นไวรัสยังระบาด ก็จะหาวิธีจัดสอบแบบออนไลน์ซึ่งการจัดสอบออนไลน์ยอมรับว่าเป็นวิธีการที่ยาก เพราะยังไม่มีสูตรสําเร็จ
อีกทั้งในช่วงเวลานี้จะเป็นการเตรียมความความพร้อมด้านทักษะการสอนออนไลน์ และความเข้าใจให้กับครูโดยจะแบ่งนักเรียนออกเป็น 2 กลุ่ม คือ ระดับประถมศึกษา และระดับมัธยมศึกษา โดยในช่วงเดือนพฤษภาคมนี้ ศธ.จะเริ่มปล่อยหลักสูตรการเรียนการสอนออนไลน์ผ่าน TV หลายช่อง เพื่อทดลองระบบการรับส่งสัญญาณในพื้นที่ต่าง ๆ เพื่อหาจุดบกพร่องและหาแนวทางในการแก้ไขปัญหาต่อไป
“กระทรวงศึกษาธิการ เตรียมที่จะจัดหาอุปกรณ์สําหรับการเรียนการสอนออนไลน์ที่มีความเหมาะสม อาจจะเป็น Tablet หรือ Laptop ที่มีความแตกต่างจากที่เคยแจกในครั้งที่แล้ว โดยสามารถใช้เรียนออนไลน์ได้อย่างมีประสิทธิภาพ ซึ่งพล.อ.ประยุทธ์ จันทร์โอชา นากยกรัฐมนตรีได้เน้นย้ําให้การจัดหาอุปกรณ์ที่มีความเหมาะสมกับเทคโนโลยีในปัจจุบัน มีประสิทธิภาพ คุ้มค่ากับงบประมาณที่ใช้ไป โดย ศธ.ต้องบริหารจัดการงบประมาณภายในกระทรวงเอง ไม่ของบประมาณเพิ่ม” รมว.ศธ. กล่าว
ข่าว : อิชยา กัปปา
รัฐบาลไทย-ข่าวทำเนียบรัฐบาล-ก.อุตฯ ตรวจสอบขั้นตอนและกระบวนการผลิตหน้ากากผ้าฯ พร้อมควบคุมการผลิตให้ได้ตามมาตรฐานฯ
วันอังคารที่ 7 เมษายน 2563
ก.อุตฯ ตรวจสอบขั้นตอนและกระบวนการผลิตหน้ากากผ้าฯ พร้อมควบคุมการผลิตให้ได้ตามมาตรฐานฯ
นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ รักษาการผู้ตรวจราชการกระทรวงอุตสาหกรรม ตรวจสอบขั้นตอนและกระบวนการผลิตหน้ากากผ้าฯ พร้อมควบคุมการผลิตให้ได้ตามมาตรฐานฯ
วันที่ 3 เมษายน 2563 นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ รักษาการผู้ตรวจราชการกระทรวงอุตสาหกรรม ในฐานะประธานคณะกรรมการตรวจรับพัสดุ โครงการผลิตหน้ากากผ้า เพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID19) แก่ประชาชน ได้นําคณะกรรมการตรวจรับพัสดุเข้าตรวจสอบขั้นตอนการผลิตหน้ากากผ้าของ บริษัท พาลาดิน เวิร์คแวร์ จํากัด ซึ่งเป็น 1 ใน 5 บริษัท ที่ได้รับการคัดเลือกเป็นผู้ผลิตหน้ากากผ้าที่มีคุณลักษณะผ้าและหน้ากากผ้าตามประกาศกระทรวงอุตสาหกรรมกําหนด เรื่องข้อแนะนําคุณลักษณะผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อไวรัสโคโรนา 2019 (COVID-19) โดยจากการตรวจสอบพบว่าโรงงานสามารถผลิตหน้ากากผ้าได้ตามมาตรฐาน
กระทรวงอุตสาหกรรม ได้รับการจัดสรรงบประมาณรายจ่าย งบกลาง จํานวน 65 ล้านบาท และกระทรวงอุตสาหกรรม ได้จัดสรรงบรายจ่ายประจําปี 2563 ของสํานักงานปลัดกระทรวงอุตสาหกรรม เพิ่มเติมอีก 2 ล้านบาท รวมเป็น 67 ล้านบาท เพื่อผลิตหน้ากากผ้าและแจกจ่ายให้ประชาชนในเขตกรุงเทพฯ และปริมณฑล รวมถึงพื้นที่เสี่ยงอื่น จํานวน 10 ล้านชิ้น เพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโควิด-19 โดยได้คัดเลือกบริษัท/โรงงาน จํานวน 5 ราย ได้แก่ บริษัท พาลาดิน เวิร์คแวร์ จํากัด บริษัท ยูนิเวอร์แซล แอพพาเรล จํากัด บริษัท แปซิฟิก การทอ จํากัด บริษัท กลัฟเท็กซ์ จํากัด และ บริษัท เกียรติสวัสดิ์ เท็กซ์ไทล์ จํากัด ซึ่งเป็นโรงงานที่มีความพร้อมและมีศักยภาพสามารถจัดหาวัตถุดิบในการผลิตที่มีคุณภาพ มีคุณลักษณะผ้าและหน้ากากผ้าตามประกาศกระทรวงอุตสาหกรรมกําหนด เรื่องข้อแนะนําคุณลักษณะผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อไวรัสโคโรนา 2019 (COVID-19) โดยผ่านการรับรองมาตรฐานจากสถาบันพัฒนาอุตสาหกรรมสิ่งทอ ทั้งนี้ จากการตรวจเยี่ยมโรงงานฯ คณะกรรมการตรวจรับฯ มีความมั่นใจว่ากระทรวงอุตสาหกรรมสามารถแจกจ่ายหน้ากากผ้าล๊อตแรกให้กับประชาชนได้ภายในกลางเดือนเมษายนนี้อย่างแน่นอน
รัฐบาลไทย-ข่าวทำเนียบรัฐบาล-รมว.ทส. ลงพื้นที่ติดตามผลการปฏิบัติงานในพื้นที่ป่ารอยต่อ ๕ จังหวัด
วันอังคารที่ 27 มีนาคม 2561
รมว.ทส. ลงพื้นที่ติดตามผลการปฏิบัติงานในพื้นที่ป่ารอยต่อ ๕ จังหวัด
รมว.ทส. ลงพื้นที่ติดตามผลการปฏิบัติงานในพื้นที่ป่ารอยต่อ ๕ จังหวัด
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ติดตามและรับฟังบรรยายสรุปผลการปฏิบัติงานในพื้นที่ป่ารอยต่อ ๕ จังหวัด ในเรื่องการสร้างถนนเส้นใหม่เลี่ยงเขาอ่างฤาไน และปัญหาช้างป่าออกนอกพื้นที่โดยร่วมกับมูลนิธิอนุรักษ์ป่ารอยต่อ ๕จังหวัดจากนั้นได้เดินทางต่อไปยังองค์การบริหารส่วนตําบลคลองตะเกรา เพื่อตรวจเยี่ยมและให้กําลังใจแก่เจ้าหน้าที่ในพื้นที่ พร้อมทั้งมอบถุงยังชีพแก่อาสาสมัครอนุรักษ์ช้างป่าเขาอ่างฤาไน
รัฐบาลไทย-ข่าวทำเนียบรัฐบาล-สำนักงานเศรษฐกิจการคลังยืนยันบัตรสวัสดิการแห่งรัฐ เพื่อบรรเทาปัญหาค่าครองชีพที่จำเป็น วอนใช้เงินอย่างคุ้มค่า
วันพุธที่ 9 ตุลาคม 2562
สํานักงานเศรษฐกิจการคลังยืนยันบัตรสวัสดิการแห่งรัฐ เพื่อบรรเทาปัญหาค่าครองชีพที่จําเป็น วอนใช้เงินอย่างคุ้มค่า
สํานักงานเศรษฐกิจการคลังยืนยันบัตรสวัสดิการแห่งรัฐ เพื่อบรรเทาปัญหาค่าครองชีพที่จําเป็น วอนใช้เงินอย่างคุ้มค่า
12 กันยายน พ.ศ. 2562 นายลวรณ แสงสนิท ผู้อํานวยการสํานักงานเศรษฐกิจการคลัง ชี้แจงข้อเท็จจริงตามที่มีการแชร์ภาพในโซเชียลมีเดียคนโชว์บัตรสวัสดิการแห่งรัฐกดเงินที่รัฐบาลแจกตามมาตรการช่วยค่าครองชีพ 500 บาท รวมกันหลาย ๆ ใบ เพื่อนําไปซื้อโทรศัพท์มือถือ สุรา มีเจตนาเพื่อทําลายความน่าเชื่อถือมาตรการกระตุ้นเศรษฐกิจ รวมทั้งข้อวิจารณ์ระบบเกณฑ์คัดกรองผู้ถือบัตรฯ ที่มีข้อบกพร่องในการตรวจสอบคุณสมบัติของผู้ยื่นคําขอเข้าร่วมโครงการบัตรสวัสดิการแห่งรัฐ / สํานักงานเศรษฐกิจการคลัง ว่า มาตรการช่วยเหลือผ่านบัตรสวัสดิการแห่งรัฐในการช่วยค่าครองชีพ 500 บาท มีวัตถุประสงค์หลักเพื่อบรรเทาภาระค่าใช้จ่ายในการดํารงชีพของผู้มีบัตรสวัสดิการแห่งรัฐในช่วงภาวะที่เศรษฐกิจชะลอตัว ซึ่งกระทรวงการคลังได้นําเงินเข้าบัตรสวัสดิการแห่งรัฐผ่านช่องกระเป๋าเงินอิเล็กทรอนิกส์ (e-money) เพื่อสามารถนําไปใช้ซื้อสินค้าและบริการที่จําเป็นผ่านเครื่องรับชําระอิเล็กทรอนิกส์ (Electronic Data Capture: EDC) และแอปพลิเคชันถุงเงินประชารัฐ และสามารถถอนเงินสดจากเครื่อง ATM ได้อีกช่องทางหนึ่ง เป็นการเพิ่มทางเลือกและอิสระให้แก่ผู้มีบัตรสวัสดิการแห่งรัฐสามารถนําเงินไปใช้จ่ายบรรเทาปัญหาค่าครองชีพตามความจําเป็น ซึ่งการกระทําตามที่มีการแชร์ภาพในโซเชียลมีเดียข้างต้นเป็นเพียงกรณีของคนกลุ่มน้อยที่มีพฤติกรรมดังกล่าว โดยหากมีการจํากัดสิทธิไม่ให้มีการถอนเงินสดได้นั้น อาจเกิดผลกระทบกับผู้มีบัตรสวัสดิการแห่งรัฐส่วนใหญ่ที่มีความจําเป็นจะต้องใช้เงินสดในการบรรเทาภาระการใช้จ่ายในชีวิตประจําวัน
ที่ผ่านมากระทรวงการคลังมีเกณฑ์คัดกรองผู้มีรายได้น้อยที่ได้รับสิทธิจากบัตรสวัสดิการแห่งรัฐ โดยตรวจสอบเกณฑ์รายได้ ทรัพย์สินทางการเงิน และที่อยู่อาศัยของผู้ลงทะเบียนเข้าร่วมโครงการลงทะเบียนเพื่อสวัสดิการแห่งรัฐ ซึ่งเป็นการคัดกรองข้อมูลรายบุคคลเฉพาะผู้ลงทะเบียนขอรับสิทธิเท่านั้น ทั้งนี้ กระทรวงการคลังอยู่ระหว่างการกําหนดเกณฑ์การลงทะเบียนของผู้มีสิทธิได้รับบัตรสวัสดิการแห่งรัฐรอบใหม่ ซึ่งจะปรับปรุงเกณฑ์คัดกรองเพิ่มเติม โดยนําข้อมูลของบุคคลในครอบครัวมาร่วมพิจารณา อีกทั้ง จะทบทวนผลการดําเนินมาตรการที่ผ่านมาทั้งหมด เพื่อนํามากําหนดมาตรการช่วยเหลือผู้มีบัตรในอนาคตต่อไป
....................................................................................................................